

**"Ауылдық (селолық) жерде жұмыс істегені үшін лауазымдық қызмет ақыны көтеру белгіленгендерге, әлеуметтік қамтамасыз ету, білім беру және мәдениет мамандары лауазымдарының тізбесін анықтау туралы" 2008 жылғы 08 шілдедегі № 410 қаулысына өзгеріс енгізу туралы**

***Күшін жойған***

Шығыс Қазақстан облысы Зырян ауданы әкімдігінің 2011 жылғы 05 желтоқсандағы N 803 қаулысы. Шығыс Қазақстан облысы Әділет департаментінің Зырян аудандық әділет басқармасында 2012 жылғы 09 қаңтарда N 5-12-131 тіркелді. Күші жойылды (Шығыс Қазақстан облысы Зырян ауданы әкімі аппаратының 2014 жылғы 21 қазандағы N 02-07/0804 хаты)

      Ескерту. Күші жойылды (Шығыс Қазақстан облысы Зырян ауданы әкімі аппаратының 21.10.2014 N 02-07/0804 хаты).  
      Қазақстан Республикасы Еңбек кодексінің 2007 жылғы 15 мамырдағы 238-бабының 3-тармағына сәйкес, "Қазақстан Республикасында жергілікті мемлекеттік басқару және өзін-өзі басқару туралы" 2001 жылғы 23 қаңтардағы Қазақстан Республикасы Заңының 31-бабының 2-тармағын басшылыққа ала отырып, әкімдік **ҚАУЛЫ ЕТЕДІ:**  
      1. "Ауылдық (селолық) жерде жұмыс істегені үшін лауазымдық қызмет ақыны көтеру белгіленгендерге, әлеуметтік қамтамасыз ету, білім беру және мәдениет мамандары лауазымдарының тізбесін анықтау туралы" 2008 жылғы 08 шілдедегі № 410 қаулысына (2008 жылы 11 тамызда № 5-12-68 нормативтік құқықтық актілердің мемлекеттік тіркеу Тізілімінде тіркелген) келесі өзгеріс енгізілсін:  
      осы қаулының 2 қосымшасындағы 3 тармақ келесі редакцияда баяндалсын:  
      "3. Мамандар (бас, аға), соның ішінде: кітапханашы, жолбасшы, хореограф, медицина жұмысшысы.".  
      2. Осы қаулы алғашқы ресми жарияланғаннан кейін он күнтізбелік күн өткен соң қолданысқа енгізіледі.

|  |  |
| --- | --- |
| *Зырян ауданының әкімі* | *Е. Сәлімов* |
| *Келісілді:* |
| *Зырян ауданының* |
| *мәслихат хатшысы* | *Г. Денисова* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК